ยอดนักสืบจิ๋วโคนัน: ปริศนาภาพติดตามรณะ

เป็นภาพยนตร์แอนิเมชันลำดับที่ 28 ในชุดยอดนักสืบจิ๋วโคนันเดอะมูฟวี่ กำหนดเผยแพร่ในญี่ปุ่นตั้งแต่วันที่ 18 เมษายน พ.ศ. 2568 ภาพยนตร์แอนิเมชันผลิตโดย ทีเอ็มเอสเอ็นเตอร์เทนเมนต์ กำกับโดย คัทสึระ ชิเกฮาระ จากบทภาพยนตร์ของ ทาเคฮารุ ซากูไร

ภาพยนตร์เข้าฉายทุกโรงภาพยนตร์ในไทย วันที่ 24 เมษายน พ.ศ. 2568 ผู้จัดจำหน่ายในประเทศไทย ดรีม เอกซ์เพรส (เดกซ์) แต่มีรอบพิเศษที่เร็วที่สุดของภาพยนตร์โคนันที่ฉายในไทย ตั้งแต่วันที่ 19-23 เมษายน พ.ศ. 2568 เฉพาะที่โรงภาพยนตร์พารากอน ซีนีเพล็กซ์

ในฉบับภาษาไทย เฌอปราง อารีย์กุล ให้เสียงพากย์เป็น สึบุราอิ มาโดกะ และ กษิดิ์เดช ปลูกผล ให้เสียงพากย์เป็น ริคุโอะ ฮาเซเบะ

ภาพยนตร์ได้รับคำวิจารณ์ในแง่บวกเป็นหลัก โดยชื่นชมการนำเสนอและฉากแอ็คชั่น และความเปี่ยมไปด้วยอารมณ์ แต่วิจารณ์ถึงความง่ายดายของเรื่องราว และตัวละครบางตัวโดยเฉพาะ โมริ โคโกโร่ ตัวละครนำหลักของภาคที่บทบาทไม่ส่งเสริมตัวละครพอเมื่อเทียบกับตัวละครตำรวจทั้งหมด 

ภาพยนตร์เข้าฉายในประเทศไทยทำรายได้รวมทั่วประเทศ 26.8 ล้านบาท ในขณะที่ทำรายได้ทั่วโลก 146 ล้านดอลลาร์สหรัฐ โดยในประเทศญี่ปุ่นทำรายได้รวม 14400 ล้านเยน เป็นภาพยนตร์โคนันที่ทำรายได้ทะลุ 10000 ล้านเยนที่ทำรายได้สูงสุดเป็นอันดับที่สองในประเทศ รองจาก ยอดนักสืบจิ๋วโคนัน: ปริศนาปราการ 5 แฉก

 นักพากย์เสียง 
ตัวละครนักพากย์เสียงภาษาญี่ปุ่นเอโดงาวะ โคนันมินามิ ทาคายามะคุโด้ ชินอิจิคัปเปย์ ยามางุจิโมริ โคโกโร่ริกิยะ โคยามะสารวัตรยามาโตะ คันสึเกะยูจิ ทาคาดะสารวัตรโมโรฟูชิ ทาคาอากิโช ฮายามิหมวดอุเอฮาระ ยูอิอามิ โคชิมิซุโมริ รันวากานะ ยามาซากิไฮบาระ ไอเมงูมิ ฮายาชิบาระโยชิดะ อายูมิยูกิโกะ อิวาอิโคจิมะ เก็นตะวาตารุ ทาคางิซึบุรายะ มิตสึฮิโกะอิคุเอะ โอทานิดร. อากาสะ ฮิโรชิเค็นอิจิ โองาตะผู้กำกับคุโรดะ เฮียวเอะยูกิมาสะ คิชิโนะ สารวัตรเมงูเระ จูโซชาฟูรินสารวัตรชิราโทริ นินซาบุโร่คาซึฮิโกะ อิโนอุเอะหมวดทาคางิ วาตารุวาตารุ ทาคางิหมวดซาโต้ มิวาโกะอัตสึโกะ ยูยะ หมวดจิบะ คาซึโนบุอิชชิน ชิบะฟุรุยะ เรย์ / อามุโร่ โทโอรุทะเกะชิ คุซะโอะคาซามิ ยูยะโนบูโอะ โทบิตะ ซึซึกิ โซโนโกะนาโอโกะ มัตสึอิเคียวโกขุ มาโคโตะ โนบุยูกิ ฮิยามะเอโนโมโตะ อาซึสะ เอโนโมโตะ มิคิโกะโมโรฟูชิ ฮิโรมิตสึฮิการุ มิโดริกาวะซาเมะทานิ โคจิ (วานิ)ฮิโรอากิ ฮิราตะทาคาชิ โอโมโตะทาคายูกิ ยามาดะสึบุราอิ มาโดกะมิซุกิ ยามาชิตะยูทากะ โอจิมัตสึโมโตะ ยาสึโนริ รองสารวัตรอัตสึโนบุ ฮายาชิฮาตาโนะ วาตารุ ฟูนาคุโบะ เอโซ ยู นากาโนะริคุโอะ ฮาเซเบะเซกิ โทโมคาซึ มิคุริยะ ซาดาคุนิ ทาเคอุจิ ชุนสุเกะ 

 เพลงประกอบ 
 TWILIGHT!!! (สนธยา!!!) - King Gnu

 การโปรโมตและเปิดตัว 
มีประกาศท้ายภาพยนตร์ ยอดนักสืบจิ๋วโคนัน: ปริศนาปราการ 5 แฉก ว่า ภาพยนตร์ยอดนักสืบจิ๋วโคนันลำดับที่ 28 ในปี 2025 ยอดนักสืบจิ๋วโคนัน: ปริศนาภาพติดตามรณะ จะมีตัวละครหลักเป็น โมโรฟุชิ ทาคาอากิ ยามาโตะ คันสึเกะ และ อุเอฮาระ ยูอิ แห่งกรมตำรวจนางาโนะ  และ โมริ โคโกโร่ โดยโคโกโร่ จะขึ้นเป็นตัวละครนำหลักในโคนัน ฉบับภาพยนตร์ในรอบ 20 ปี นับตั้งแต่ ยอดนักสืบจิ๋วโคนัน: ยุทธการเหนือห้วงทะเลลึก ปี 2005

ทาคาอากิ โมโรฟุชิ ฉายา โคเม นายตำรวจขงเบ้ง ขึ้นเป็นตัวละครนำสมทบในโคนันฉบับภาพยนตร์ครั้งแรก ในขณะที่ยามาโตะ คันสึเกะ เคยมีบทบาทสมทบร่วมกับหมวดอุเอฮาระ ยูอิ, หมวดทาคางิวาตารุ , หมวดซาโต้ มิวาโกะ  และ สารวัตรยามามูระ มิซาโอะ ตำรวจในจังหวัดใกล้เคียงใน ยอดนักสืบจิ๋วโคนัน: ปริศนานักล่าทรชนทมิฬ นับตั้งแต่ปี 2009

ภาพยนตร์เรื่องนี้ได้รับการประกาศเมื่อวันที่ 3 ธันวาคม 2024 ทีมงานของภาพยนตร์ก็ได้รับการเปิดเผยในวันเดียวกัน โดยมี ทัตสึยะ ชิเกฮาระ เป็นผู้กำกับ และ ทาเคฮารุ ซากูไร ซึ่งเคยเขียนบทภาพยนตร์ในซีรีส์ ยอดนักสืบจิ๋วโคนัน หลายเรื่องมาแล้ว รับผิดชอบการเขียนบทภาพยนตร์นี้

 การตอบรับ 
 รายได้บ็อกซ์ออฟฟิศ 
ในวันแรกของการออกฉาย ภาพยนตร์เรื่องนี้ดึงดูดผู้ชมได้ 690,000 คน และทำรายได้มากกว่า 1.05 พันล้านเยน สูงกว่าภาพยนตร์เรื่องก่อนถึง 109% ทำลายสถิติวันเปิดตัววันก่อนหน้าไปได้
ในช่วงสามวันนับตั้งแต่ออกฉายเมื่อวันที่ 18-20 เมษายน ภาพยนตร์เรื่องนี้ทำรายได้ไป 3,438,626,700 เยน และมีผู้ชม 2,314,690 คน ซึ่งตัวเลขดังกล่าวสูงกว่าภาพยนตร์เรื่องก่อนประมาณ 102 %วันที่ 18 มีผู้คน 697,355 คนได้ชมภาพยนตร์เรื่องนี้และทำรายได้ 1,058,422,300 เยน วันที่ 19 มีผู้ชมภาพยนตร์เรื่องนี้ 835,908 คน และทำรายได้บ็อกซ์ออฟฟิศไป 1,246,314,200 เยน และวันที่ 20 มีผู้ชมภาพยนตร์จำนวน 781,427 คน และทำรายได้บ็อกซ์ออฟฟิศไป 1,133,870,200 เยน

 สิ่งสืบเนื่อง 
มีประกาศท้ายภาพยนตร์ว่า ภาพยนตร์ยอดนักสืบจิ๋วโคนันลำดับที่ 29 Fallen Angel of the Highway  ในปี 2026 จะมีตัวละครหลัก ฮางิวาระ จิฮายะ ผู้ช่วยผู้ตรวจการจราจร (กับการรับบทนำครั้งแรก) และ สารวัตรโยโกะมิโซะ จูโกะ แห่งกรมตำรวจคานางาวะ ที่ปรากฏตัวครั้งสุดท้ายเมื่อ ยอดนักสืบจิ๋วโคนัน: ปริศนานักล่าทรชนทมิฬ เมื่อปี 2009 โดยมีเซระ มาสึมิร่วมแสดงนำหลังไม่ได้ปรากฏตัวเป็นเวลา 5 ปี นับตั้งแต่ กระสุนสีเพลิง ซึ่งถือเป็นการเฉลิมฉลองครบรอบ 30 ปี ยอดนักสืบจิ๋วโคนันฉบับภาพยนตร์และฉบับทีวีแอนิเมชั่น

ในวันที่ 31 สิงหาคมได้มีการปล่อยตัวอย่างแรกอย่างเป็นช่องทางของทวิตเตอร์ โดยในตัวอย่างประกอบไปด้วยตัวละครหลักของเรื่องทั้ง 4 คน (โคนัน จิฮายะ รัน และ จูโกะ) ในฉากจากหนังสือการ์ตูนในไฟล์ที่จิฮายะปรากฏตัวครั้งแรก (ไฟล์ 1773-1075) ที่พูดถึงเหตุการณ์ในตอน กรมตำรวจสั่นคลอน ตัวประกัน 12 ล้านคน ที่มีผู้เคราะห์ร้าย เป็น 2 ตำรวจอย่าง ฮางิวาระ เคนจิ น้องชายของจิฮายะ และ มัตสึดะ จินเปย์ เพื่อนสนิทของเคนจิ ที่มีใจให้จิฮายะ ก่อนจะเสียชีวิตโดยคนร้ายวางระเบิดคนเดียวกันก่อนเนื้อเรื่องหลัก พร้อมทั้งเปิดเผยว่า มิยูกิ ซาวะชิโร จะรับหน้าที่พากย์เสียงจิฮายะ แทนอัตสึโกะ ทานากะ ผู้ให้เสียงพากย์เดิมที่เสียชีวิตในปี 2024

 อ้างอิง 

หมวดหมู่:ภาพยนตร์ญี่ปุ่นที่ออกฉายในปี พ.ศ. 2568
หมวดหมู่:ภาพยนตร์อนิเมะที่ออกฉายในปี พ.ศ. 2568
ปริศนาภาพติดตามรณะ
หมวดหมู่:ทีเอ็มเอสเอ็นเตอร์เทนเมนต์
หมวดหมู่:ภาพยนตร์แอนิเมชันของโทโฮ
หมวดหมู่:ภาพยนตร์ของนิปปงทีวี
หมวดหมู่:ภาพยนตร์อนิเมะที่มีผลต่อเนื้อเรื่องหลัก
หมวดหมู่:ภาพยนตร์ที่มีฉากในจังหวัดนางาโนะ
หมวดหมู่:ภาพยนตร์เปิดตัวผู้กำกับในปี พ.ศ. 2568